CELEX: 32020D2216
Language: da
Date: 2020-12-22 00:00:00
Title: Kommissionens gennemførelsesafgørelse (EU) 2020/2216 af 22. december 2020 om ændring af bilag I til beslutning 2006/168/EF for så vidt angår oplysningerne om Det Forenede Kongerige og visse af kronbesiddelserne i listen over tredjelande, hvorfra det er tilladt at indføre kvægembryoner til Unionen (EØS-relevant tekst)

28.12.2020   
               
               
                  DA
               
               
                  Den Europæiske Unions Tidende
               
               
                  L 438/57
               
            
         KOMMISSIONENS GENNEMFØRELSESAFGØRELSE (EU) 2020/2216
         af 22. december 2020
         om ændring af bilag I til beslutning 2006/168/EF for så vidt angår oplysningerne om Det Forenede Kongerige og visse af kronbesiddelserne i listen over tredjelande, hvorfra det er tilladt at indføre kvægembryoner til Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), særlig artikel 7, stk. 1, og artikel 9, stk. 1, første afsnit, litra b), og
         ud fra følgende betragtninger:
         
                     (1)
                  
                  
                     Ved Kommissionens beslutning 2006/168/EF (2) fastsættes betingelserne for import til Unionen af kvægembryoner. Særlig indeholder bilag I til nævnte afgørelse en liste over tredjelande, hvorfra medlemsstaterne tillader import af kvægembryoner.
                  
               
                     (2)
                  
                  
                     Det Forenede Kongerige har givet de nødvendige garantier, der kræves i beslutning 2006/168/EF, for at Det Forenede Kongerige og kronbesiddelsen Jersey kan blive opført i bilag I til nævnte forordning efter udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), uden at det påvirker anvendelsen af EU-lovgivningen i forhold til Det Forenede Kongerige med hensyn til Nordirland, jf. artikel 5, stk. 4, i protokollen om Irland/Nordirland i udtrædelsesaftalen sammenholdt med protokollens bilag 2. Under hensyntagen til de garantier, som Det Forenede Kongerige har givet, bør dette tredjeland og kronbesiddelsen medtages i bilag I til beslutning 2006/168/EF.
                  
               
                     (3)
                  
                  
                     Bilag I til beslutning 2006/168/EF bør derfor ændres.
                  
               
                     (4)
                  
                  
                     Da overgangsperioden i udtrædelsesaftalen udløber den 31. december 2020, bør denne afgørelse finde anvendelse fra den 1. januar 2021.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Bilag I til beslutning 2006/168/EF ændres som angivet i bilaget til nærværende afgørelse.
         
         
            Artikel 2
            Denne afgørelse anvendes fra den 1. januar 2021.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 22. december 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 302 af 19.10.1989, s. 1.
         
            (2)  Kommissionens beslutning 2006/168/EF af 4. januar 2006 om fastsættelse af krav vedrørende dyresundhed og udstedelse af veterinærcertifikat ved import af kvægembryoner til Fællesskabet og om ophævelse af beslutning 2005/217/EF (EUT L 57 af 28.2.2006, s. 19).
      
      
         
            BILAG
            I bilag I til beslutning 2006/168/EF foretages følgende ændringer:
            
                        1)
                     
                     
                        Efter oplysningerne om Schweiz indsættes følgende oplysninger:
                        
                                    »GB
                                 
                                 
                                    Det Forenede Kongerige (*1)
                                    
                                 
                                 
                                    BILAG II
                                 
                                 
                                    BILAG III
                                 
                                 
                                    BILAG IV
                                 
                              
                  
                        2)
                     
                     
                        Efter oplysningerne om Israel indsættes følgende oplysninger:
                        
                                    »JE
                                 
                                 
                                    Jersey
                                 
                                 
                                    BILAG II
                                 
                                 
                                    BILAG III
                                 
                                 
                                    BILAG IV«